Basic HTML Version

|  | Table of Contents |  | View Full Version

Page 47 - Demo
P. 47

                                        R. J. Palacio (Rakel Haramilo Palacio) është autore bashkëkohore amerikane. Ajo ka një eksperiencë të gjatë pune si drejtore artistike dhe dizenjatore kopertinash për autorë të ndryshëm. “Mrekullia” është libri i saj i parë. Falë suksesit të jashtëzakonshëm, ai u pasua edhe nga dy libra të tjerë, të frymëzuar nga i pari.Një medalje për madhështinëPjesa e mëposhtme është shkëputur nga libri “Mrekullia”, i Rakel Haramilo Palasio. Agustini ka lindur me disa deformime të rënda në fytyrë, por ai ëndërron të jetë një fëmijë si gjithë të tjerët. Në moshën 11-vjeçare, kur shkon për herë të parë nëshkollë, zë fill sfida e tij: A do ta besojnë të tjerët që ai është njësoj si ata, përtej pamjes së jashtme? Në këtë fragment, personazhi ynë bëhet fitues i një çmimi të rëndësishëm në shkollën e tij.Para leximitFjalimi i drejtorit më pëlqeu, vetëm se, duhet ta pranoj, gati sa nuk më zuri gjumi gjatë fjalimeve të tjera. Vëmendja m’u kthye sërish kur zonja Rubini filloi të lexonte emrat e nxënësve që ishin në listën e të dalluarve, ngaqë duhej të ngriheshim më këmbë kur të na përmendej emri. Kështu që prita duke mbajtur vesh për emrin tim, ndërsa ajo lexonte listën me emra sipas alfabetit. Rid Kingsli. Maja Markoviç. Agustin Pullman. U ngrita më këmbë. Pastaj, kur ajo mbaroi së lexuari listën e emrave, na tha të ktheheshim me fytyrë nga salla dhe të përkulnim trupin për të përshëndetur dhe, atëherë, të gjithë duartrokitën. Nuk e kisha fare idenë ku mund të qenë prindërit e mi mes gjithë asaj morie. Shihja vetëm dritat e bliceve të aparateve fotografike. E parafytyrova mamin që ma bënte me dorë diku nga salla, megjithëse nuk e shihja dot. Pastaj zoti Vithemadh u ngjit përsëri në foltore për të paraqitur medaljet për rezultate të shkëlqyera shkollore dhe e kuptova se Xheku kish pasur të drejtë: Shimena Çin fitoi medaljen e artë për rezultate të shkëlqyera akademike në tërësi për klasën e pestë. Sharlota fitoi medaljen e argjendtë. Sharlota fitoi edhe medaljen e artë për lëndën e muzikës. Amosi fitoi medaljen për rezultate të shkëlqyera në tërësi në sporte, çka më gëzoi, sepse, që pas ekskursionit, e konsideroja Amosin si një prej shokëve të ngushtë në shkollë. Por m’u bë shumë, po shumë ama, qejfi kur dëgjova zotin Vithemadh të thoshte emrin e Verës për medalje të artë në krijimtari. Pashë Verën që vuri dorën në gojë kur iu tha emri dhe, kur hipi në skenë, bërtita me sa zë kisha, megjithëse nuk mendoj se më dëgjoi: – Bravo, Vera!mori – sasi shumë e madhe.FjalorLexojmë45Tekste nga jeta reale

| 41 42 43 44 45 46 47 48 49 50 51 |